**Nadácia Volkswagen Slovakia pomáha**

Pre tento školský rok bol pre našu školu schválený grant v rámci programu

„TECHNIKA HROU“. Projekt začal z iniciatívy **Nadácie Volkswagen Slovakia**. Podnetom bola snaha podporiť technické vzdelávanie zmysluplným spôsobom, a to od počiatkov vzdelávania detí v materských školách a na 1. stupni základných škôl.

Hlavným cieľom projektu je snaha podporovať u žiakov technické premýšľanie, praktické konštruovanie a tvorivosť, a tým dosahovať dlhodobejší efekt v úzkom prepojení na prírodovedné poznávanie.

V rámci tohto projektu sme získali sadu pomôcok pre vyučovanie v tematických oblastiach: Jednoduché stroje, Elektrina, Magnetizmus a tiež aj finančné prostriedky na krytie nákladov v súvislosti s nákupom spotrebného materiálu.

Aj touto cestou sa chceme poďakovať Nadácii Volkswagen Slovakia za financovanie projektu a Pedagogickej fakulte Trnavskej univerzity ako odbornému garantovi za podporu takých projektov, ktoré sú nápomocné školám a učiteľom.

Jana Budošová

ZŠ J.A.Komenského, Čadca

 

